kurumikz/Cleaned-Kazakh-Wikipedia huggingface dataset:
Волгоград Арена

Волгоград Арена — Ресейдің Волгорад қаласында орналасқан футбол стадионы. 2018 жылғы әлемдік дода үшін тұрғызылған. Сипаттамасы Волгоградтың "Ротор" клубы өз алаңындағы матчтарын өткізеді. Сыйымдылығы 45 668 адам. Құрылысы 2018 жылы басталып, 2018 жылы дайын болды. Алғашқы ойын 2018 жылы 21 сәуірде ойналды. Ол кездесуді 19 мыңнан аса жанкүйер тамашалады. Стадиондағы ӘЧ-2018 матчтары * G тобы: Тунис — Англия, 18 маусым, 21:00 * D тобы: Нигерия — Исландия, 22 маусым, 18:00 * А тобы: Сауд Арабиясы — Египет, 25 маусым, 17:00 * H тобы: Жапония — Польша, 28 маусым, 17:00 Сілтемелер *[https://ru2018.org/stadiony/1-stadion-pobeda-v-volgograde.html Cтадион туралы ақпараттар]
Шідерті

Елді мекендер: * Шідерті – Қарағанды облысы Осакаров ауданындағы ауыл. * Шідерті – Павлодар облысы Екібастұз қалалық әкімдігіне қарасты кент. Басқа мағыналар: * Шідерті – Ертіс-Қарағанды каналы жүйесіндегі өзен.
Төменгі Новгород (стадион)

Төменгі Новгород стадионы — Ресейдің Төменгі Новгород қаласындағы футбол аренасы. 2018 жылға әлем чемпионатын өткізу үшін тұрғызылған. Әлемдегі 4-санатты стадиондар тізіміне кіреді. Сыйымдылығы 44,899 адам. Құрылысы 2015 жылы басталып, 2018 жылы пайдалануға берілді. 2018 жылғы әлем біріншілігіндегі топтық турнирдің төрт кездесуі мен плей-оффтағы екі матчы осында өтті. "Олимпиец" футбол клубы өз алаңындағы матчтарын осында ойнайды. Дереккөздер Сілтемелер *[https://ru2018.org/stadiony/7-stadion-volga-arena-nizhnii-novgorod.html Стадион жайлы ақпараттар]
Харри Кейн

Хәрри Эдвард Кейн (; 1993 жылы 28 шілдеде туған) — ағылшындық футболшы, «Бавария » клубы мен Англия құрамасының шабуылшысы. Мансабы 2011 жылдан бері "Тоттенхем" командасының футболшысы. Әр жылдары "Лейтон Ориент", "Миллоул", "Лестер Сити" секілді англиялық клубтарға жалға берілді. Қазіргі келісім-шарты 2020 жылға дейін жарамды. Премер-Лигадағы алғашқы ойынын 2012 жылы 18 тамызда "Ньюкаслға" қарсы өткізді. Англияның түрлі жастағы құрамаларында ойнады. Негізгі құрамада тұңғыш рет 2015 жылы 28 наурыз күні Литваға қарсы кездесуде 72-минутта Уэйн Рунидің орнына алаңға шықты. Бір минут өтісімен-ақ гол соғып, ұлттық құрамадағы жеке голдар есебін ашты. Ал 2018 жылғы әлем біріншілігін е құрама капитаны ретінде барып, алғашқы турда Тунистің қақпасына екі гол соқты да командасын жеңіске жетеледі. Екінші голды ойынның бітуіне санаулы секундтар қалғанда ғана енгізді. Статистикасы : 13 мамыр, 2018 Жетістіктері * «Миллуолл» клубындағы жылдың үздік жас футболшысы: 2011/12 * Премьер-лигадағы айдың үздік футболшысы (2): қаңтар 2015, ақпан 2015 * Ағылшын Премьер-лигасының үздік мергені (2): 2015/16 (25 гол), 2016/17 (29 гол) Дереккөздер Сілтемелер * [http://www.tottenhamhotspur.com/first-team-profiles/harry-kane/ Профилі] * [https://www.premierleague.com/players/3960/Harry-Kane/overview Профилі] * [http://www.thefa.com/England/All-Teams/Players/K/Harry-Kane Профилі] * [https://eu-football.ru/_player.php?id=28976 Статистикасы]
Ферджани Сасси

Ферджани Сасси (, 18 наурыз 1992 жыл, Арьяна, Тунис) — тунистік футболшы, "Эсперанс" клубы мен Тунис Ұлттық футбол құрамасының жартылай қорғаушысы. Карьерасы "Эсперанс" клубының түлегі. Карьерасын 2010 жылы "Сфаксьен" клубында бастады. Бес маусымдай ойнап, 79 ресми кездесуде алаңға шықты. 2015 жылы "Мец" клубына ауысып, бір жылдай өнер көрсетті. 40-қа жуық кездесуде алаңға шығып, бір гол соқты. 2016 жылы өзінің туған клубы "Эсперансқа" өтті. Ұлттық құрамада 2013 жылдан бері Тунис Ұлттық құрамасында ойнайды. 2015, 2017 жылдары Африка Ұлттары кубогыне қатысты. 2018 жылы құрамамен бірге Ресейдегі әлем біріншілігіне барды. Алғашқы турда 0:1 есебімен ұтылып жатып, Англияның қақпасына пенальтиден гол соғып, есепті теңестірді. Бірақ бұл ойында Тунис ұтылып қалды - 1:2. Дереккөздер Сілтемелер * [http://www.national-football-teams.com/player/52562/Ferjani_Sassi.html Статистикасы]
Бикен Жиенбаева

Бикен Жиенбаева (1908 жыл, Торғай уезі – 1979 жыл, Жангелді ауданы, 7-ші ауыл) – қоғам және шаруашылық қызметкері. * Торғай балалар коммунасында оқыған (1923-1926 жылдары) * Ақтөбе партия-кеңес мектебін бітірген (1928). * Еңбек жолын қазіргі Жангелді ауданындағы қызыл отау меңгерушісі болып бастап, ауданаралық кәсіподақтар кеңесінде жауапты хатшы қызметін атқарды. * 1931-1937 жылдар аралығында Адамов аудандық (қазіргі Орынбор облысы) партия комитетінде әйелдер секторының меңгерушісі, Түркістан облысы Талас аудандық жұмысшы бақылау комиссиясының инспекторы, қоғамдық тамақтандыру одағы облыстық комитеті төрағасының орынбасары, Ақтөбе облыстық комсомол комитетінің бөлім меңгерушісі, «Қазақстанның 15 жылдығы» кеңшары саяси бөлім меңгерушісінің комсомол жөніндегі орынбасары қызметтерін атқарған. * 1936-1937 жылдары Ақтөбе облыстық партия комитеті ауыл шаруашылық бөлімінің нұсқаушысы болды. * 1937 жылы жұбайы Е. Оспановтың «халық жауы» ретінде сотталуына байланысты Бикен Жиенбаева да қуғынға ұшырап, 1938-1939 жылдары түрмеде отырды. 1970 жылы толық ақталды. Дереккөздер
Хасен Жылгелдин

Хасен Жильгельдин (1897 жылы бұрынғы Қостанай оязы Аманқарағай болысы 2-ші ауылда дүниеге келген. 1985 жылы Қостанай облысы Әулиекөл ауылында қайтыс болған.) – шаруашылық және қоғам қайраткері. Оязда кеңес үкіметі орнағаннан кейін Әулиекөл болыстық кедейлер комитетінің төрағасы, Аманқарағай болыстық комитетінің төрағасы қызметтерін атқарып, аймақтағы саяси-қоғамдық өзгерістерге белсене араласты. 1928-1934 жылдары Әулиекөл аудандық кеңесі атқару комитетінің төрағасы, аудандық астық дайындау бөлімінің бастығы болып істеді. 1934-1936 жылдары Оплес аудандық комиссиясының инспекторы, Ақтөбе облысы Мәртүк ауданы партия комитетінің нұсқаушысы болды. 1937-1941 жылдары Қазақстан К(б)П Қостанай облыстық комитетінің нұсқаушысы, Меңдіғара, Қарабалық аудандарында партия комитетінің бірінші хатшысы болды. 1942-1943 жылдары Әулиекөл аудандағы Новонеженск МТС-н басқарды. 1943-1947 жылдар аралығында Жангелдин аудандық кеңесі атқару комитетінің төраға болып істеді. 1947 жылдан 1959 жылы еңбек демалысына шыққанға дейін Әулиекөл аудандық кеңесі атқару комитеті төрағасының мал шаруашылығы жөніндегі орынбасары, сауда бөлімінің меңгерушісі қызметтерін атқарды. Хасен Жылгелдин І және ІІ шақырылған Қазақ КСР жоғарғы кеңесінің депутаты болып сайланған. ІІ дәрежелі «Отан соғысы», «Құрмет белгісі» ордендерімен марапатталған.
Қызжарған

Қызжарған – Амангелді ауданындағы жер атауы, Бесқопа өңіріндегі қыраттар арасында қар суы жиналатын табан. Шөбі шұрайлы бұл шабындықты ел ертеден қоныс еткен. Жер аатуы туралы аңыз Бір байдың қалыңдық таңдаған жас мырзасы осы табанды жайлаған ауылда жаңа ғана өмірге келген нәрестенің шілдеханасына тап болады. Жігіттің жанындағы жолдасының көріпкелдігі бар екен, сол «Осы қыз сенің қалындығың болады» дейді. «Мұны күтіп, қалыңдық қылғанша қазір-ақ көзін құртайын» деген намысқай жігіт, бесіктегі қызды жарып кетеді. Осыдан кейін бұл табан Қызжарған деп аталады. Арада біраз жыл өткен соң жігіт таңдап жүріп, бір сұлу қызға үйленеді. Сөйтсе, бұл баяғы өзі жарып кеткен нәресте болып шығады. «Жазмыштан озмыш жоқ» екенін жігіт сонда ғана ұғады. Бір қызығы, тундрадағы бас-аяғы мыңға жетпейтін юкагир халқының жазушысы Семен Николаевич Куриловтың «Халедо мен Ходейдо» деген дилогиясында осы оқиға айна қатесіз келтірілген. Дереккөздер Сыртқы сілтемелер * [http://kostanaytany.kz/archives/11245 Шөптібай БАЙДІЛДИН. Жер бедері тартқан сыр]
Ростов Арена

Ростов Арена — Ресейдің Дондағы Ростов қаласында орналасқан стадион. Дон өзенінің жағалауына салынған. Сипаттамасы Футболдан 2018 жылғы әлем біріншілігін өткізу үшін арнайы тұрғызылған арена. Әлем чемпионаты күндері 45 000 адам жайғаса алады. Әлем чемпионатынан соң сыйымдылығын 37 мыңға дейін азайту жоспарланған. Жергілікті "Ростов" командасы өз алаңындағы ойындарын өткізеді. Стадиондағы алғашқы ресми матч 2018 жылы 13 мамырда өткізілді. 2018 жылғы әлемдік доданың топтық турниріндегі бес ойыны мен 1/8 финалдағы бір кездесу осында өткізіледі. Сілтемелер *[https://ru2018.org/stadiony/14-levberdon-arena-rostov-na-donu.html Стадион жайлы ақпараттар]
Он алтыншы жыл

Он алтыншы жыл — Дина Кенжеқызы Нұрпейісованың күйі. Күйде 1916 жылдардағы xалықтың ыза-кегі, мойымас қайсарлығы, өр руxы бейнеленеді. Тариxы 1916 жылы Ресей патшалығы 19-43 жас аралығындағы қазақ азаматтарын елдің қарсылығына қарамастан, күштеп әскерге ала бастайды. Дегенмен, майданға байлардың балаларының орнына кедей шаруалардың балаларының жіберілуі көтерілістің басталуына түрткі болады. Әскерге алынғандардың қатарында Динаның ұлы Жұрынбай да бар еді. Осыған дейін бірнеше баласының солдатқа алынғанына қарсылық танытпаған Дина Жұрынбайы тыл жұмысына кеткеніне байланысты xалық арасында «Он алтыншы жыл» деген атпен таралған «Набор» атты күй шығарады. Бұл күйде сол тариxи кезеңді жырлаған шығармаларға ортақ жылау, өкіну, налу сынды пессемистік сарын мүлдем жоқ деуге болады. Динаның «Он алтыншы жыл» шығармасы патша әмірін естігендегі азаматтардың ыза-кегін, мойымас қайсарлығын, xалық күшін бейнелейтін, тұлпарлар тұяғының дүбірі естілетін руxты күй. «Он алтыншы жыл» күйінде xалықты кескілескен күреске, қарсылыққа шақырған ерлік пен қаһармандық руx басым. Дереккөздер 1. http://pricom.kz/volshebnaya-muzyka-diny/ 2. https://stud.kz/referat/show/2077
Франк де Бур

Франк де Бур (; 15 мамыр 1970, Хорн, Нидерланд) — нидерланд футболшысы, қорғаныс шебінде ойнаған. Қазір бапкерлікпен айналысады. Тағы бір нидерландылық футболшы Рональд де Бурдың сыңары. Карьерасы "Аякс" футбол мектебінің түлегі. "Аякс" сапында 10 жылдай (1988-98) ойнап, мүмкін болған жүлделердің бәрін ұтты. Осы аралықта ЕУРО-1992, ӘЧ-1994, ЕУРО-1996 турнирлеріне қатысты. 1998 жылғы әлем чемпионатынан соң "Барселонаға" ауысып, каталондық клубтың намысын бес жылдай қорғалды. 2000 жылдар басталған соң Франктың негізгі құрамда алаңға шығуы сиреді. Оның үстіне оған "допинг қолданды" деген айыптар тағылып, жанжалдар көбейіп кеткен соң командадан кетіп, "Галатасарайға" қосылды. Бір жылдан соң Шотландияның "Рейнджерс" клубына ауысып, мұнда ол өзінің сыңары Рональдпен бірге жарты жылдай доп тепті. Карьерасының соңғы жылдарында Катар клубтарында ойнап, 2006 жылы футболмен қоштасты. Ұлттық құрамада 2004 жылы құрамамен қоштасқаша команда капитаны болды. 2006 жылы футболдан кеткен соң "Аякстің" қақпашылар бапкері болды. Кейін Нидерланд құрамасының бапкері Берт ван Маарвейктің көмекшісі ретінде 2010 жылғы әлем біріншілігіне барды. Бұл жолы құрама финалда Испаниядан ұтылды да, Марвейк көмекшілерімен бірге қызметтен кетті. Мұнан соң Франк "Аякс" клубының бапкері боп тағайындалып, команда 2011-2014 жылдары қатарынан төрт рет Нидерланд чемпионы атанды. 2016 жылы жазда "Интердің" бапкері болғанымен 11 турдан соң сәтсіздіктер себебімен ол қызметтен босады. Жетістіктері Ойыншы ретінде ; «Аякс» * Нидерланд чемпионы (5): 1989/90, 1993/94, 1994/95, 1995/96, 1997/98 * Нидерланд кубогы (2): 1992/93, 1997/98 * Нидерланд суперкубогы (4): 1993, 1994, 1995, 1998 * УЕФА кубогы: 1992 * Чемпиондар лигасы: 1994/95 * УЕФА суперкубогы: 1995 * Құрлықаралық кубок: 1995 ; «Барселона» * Испания чемпионы: 1998/99 Нидерланд құрамасы * Еуропа чемпионатының қола жүлдегері: 1992, 2000, 2004 * Әлем чемпионатының жартылай финалисі: 1998 Бапкер ретінде ; «Аякс» * Нидерланд чемпионы (4): 2010/11, 2011/12, 2012/13, 2013/14 * Нидерланд суперкубогы (1): 2013 Сілтемелер * [https://www.transfermarkt.com/frank-de-boer/profil/trainer/8371 Профилі] * [http://voetbalstats.nl/spelernedxi.php?persid=41 Профилі]
Рональд де Бур

Рональд де Бур (; 15 мамыр 1970) — нидерланд футболшысы, жартылай қорғаушы. Бүгінде бапкер. Тағы бір нидерландтық футболшы Франк де Бурдың сыңары. Карьерасы "Аякс" футбол мектебінің түлегі. 1988-98 жылдар аралығында "Аякс" сапында көптеген жүлделерге қол жеткізді. 1991 жылы "Твентеге ауысқанымен, екі жылдан соң туған клубына қайта оралды. 1998 жылы сыңары Франкпен бірге "Барселонағ а" ауысты. 1999 жылы Испания чемпионы атанып, 2000 жылы Шотландияға "Рейнджерс" сапына ауысты. Шотландиялық клубта төрт маусым ойнаған соң тағы да Франкпен бірге Катар клубтарында екі жылдай ойнап, карьерасына нүкте қойды. Ұлттық құрамада 1993-2003 жылдары ойнады. 1998 жылы әлем біріншілігінде жартылай финалға дейін жетті. 2000 жылғы Нидерландта өткен Еуропа чемпионатында да жартылай финалда Италияға жол берді. Осылайша, ағайынды де Бурлар, Бергкамп, Клюйверт, Овермарс, Давидс секілді алтын буын ұлттық құрамада жүлдеге қол жеткізе алмады. Жетістіктері * Аякс : Нидерланд чемпионы (5): 1990, 1994, 1995, 1996, 1998 : Нидерланд кубогы (2): 1993, 1998 : Нидерланд суперкубогы (3): 1993, 1994, 1995 : Нидерландтың үздік футболшысы (2): 1994, 1996 : Чемпиондар Лигасы (1): 1995 : УЕФА суперкубогы (1): 1995 : Құрлықаралық кубок (1): 1995 : Чемпиондар Лигасының финалисі (1): 1996 * Барселона : Испания чемпионы (1): 1999 * Рейнджерс : Шотландия чемпионы (1): 2003 : Шотландия кубогы (1): 2002, 2003 : Шотландия Лига кубогы (2): 2002, 2003 * Нидерланд құрамасы : Әлем чемпионатының жартылай финалисі: 1998 Дереккөздер Сілтемелер
Мердок Стюарт, Олбани герцогы

Мердок Стюарт (шотл. Muireadhach Stiubhart; ағыл. Murdoch Stewart) (1362—24 мамыр 1425), 2-ші Олбани герцогы, Файф пен Ментейт графы (1420 ж. бастап) — Яков I ағылшындардың тұтқында болған кездегі Шотландия регенті. Өмірбаяны Мердок XV ғасырдың басындағы Шотландияның ең ірі саяси қайраткері - 1-ші Олбани герцогы, Роберт Стюарттың ұлы. 1389 жылы әкесі алғаш рет елдің регенті болып сайлаған кезде, Мердок Солтүстік Шотландияның жоғарғы соты болып тағайындалды. XIV ғасырдың аяғында ағылшын-шотланд шекарасында әскери әрекеттерге белсенді түрде қатысқан, бірақ 1402 жылы Хомильдон-Хилл түбіндегі шайқаста ағылшындардың қолына түсті. Мердокты босату туралы келіссөздер ұзаққа созылып кетті. Англия королі, Генрих IV 1406 жылдан бері Шотландияның билеушісі болған әкесі, Олбани герцогіне тұтқындарды пайдаланып, қысым жасады. Тек ағылшын тағына Генрих V келген соң ғана Мердокты босату туралы келісімге келді: 1416 жылы ол 10 мың фунт стерлинг мөлшеріне тең құн төлеген соң және Нортумберленд графтығының мұрагері, Генри «Хотспур» Персидің ұлын шотланд тұтқынынан босатқан соң бостандыққа шықты. Шотландияға оралғаннан кейін, Мердок тікелей ел билеушісіне, әкесіне бағынышты патшалықтың «лейтенанты» болып тағайындалды. 1420 жылы Олбани герцогы, Роберт Стюарт қайтыс болғаннан кейін, Мердок әкесінің герцогтық атақтарын ғана емес, сонымен қатар Шотландияның билеушісі лауазымы да мұрагерлікпен берілді: король Яков I әлі де ағылшындардың тұтқында қалды. Алайда, Мердок әкесі сияқты бедел мен даңққа ие болған жоқ. Елдің ең ірі магнаттары жаңа Олбани герцогын қолдаудан бірте-бірте бас тартты. Сол жылдары қаржыны дұрыс басқармау мен жемқорлық мемлекеттік қазынаны толығымен бітірді. Мердок патшаны босату туралы келіссөздерді жеделдетуге мәжбүр болды, ал 1423 жылы 4 желтоқсанда Англиямен қорытынды келісім жасалды: Яков I 40 мың фунт стерлинг төленген соң бірақ, тұтқындарынан босатылды. 1424 жылы патша отанына оралды. Олбани герцогы регент лауазымынан айырылып, ел басқармасынан босатылды. Яков I елдегі ең ірі магнаты мен тақ мұрагері Олбаниге күдікпен қарады. Елді дұрыс басқармай, патшаға қарсы ауыз байласты деп герцогты айыптап, 1425 жылы Яков I Мердок Стюартты тұтқындап, 25 наурызда Стерлинг қамалында балалары және қайын атасымен өлтірілді. Неке мен балалары Леннокс графы, Дональдтың қызы, Изабелладан Мердок бірнеше бала сүйді: *Роберт Стюарт (қай. 1421) *Уолтер Стюарт (өлт. 1425) *Александр Стюарт (өлт. 1425) *Джеймс Толстый (қай. 1451) *Изабелла, Бьюкенен лоэрды, сэр Уолтер Бьюкененге тұрмысқа шықты
Хуан Кинтеро

Хуан Фернандо Кинтеро Паниагуа (; 18 қаңтар 1993 жыл, Медельин, Колумбия) — колумбиялық футболшы. Аргентинаның "Ривер Плейт" клубы мен Колумбия Ұлттық футбол құрамасының жартылай қорғаушысы. 2014, 2018 жылдары әлем чемпионатына қатысқан. Халықаралық карьерасы Ұлттық құрама сапында 2012 жылы 17 қазанда Камерунмен жолдастық ойында тұңғыш рет алаңға шықты. 2013 жылдың басында Колумбия жастар құрамасында әлем чемпионатына қатысты. Бұл турнирде бес гол соқты. 2014 жылы әлем чемпионатына қатысып, Кот-д’Ивуар құрамасының қақпасына гол соқты. Бұл кездесуде оңтүстік америкалықтар 2:1 есебімен жеңіске жетті. 2018 жылы да әлем чемпионатына қатысты, алғашқы турда Жапонияның қақпасына гол соғып, есепті теңестірді, бірақ Колумбия 1:2 есебімен жеңіліп қалды. Жетістіктері Командалық «Порту» * Португалия суперкубогы — 2013 "Ривер Плейт" * Либертадорес кубогы 2018 Сілтемелер * [http://sistema.www.dimayorcolombia.com/info/participante/19632/show/iframe/1 Профилі] * [http://www.bdfa.com.ar/jugadores-JUAN-FERNANDO-QUINTERO-73479.html Профилі]
Юя Осако

Юя Осако (жап.|大迫 勇也|О:сако Ю:я|: 18 мамыр 1990, Касэда) — жапон футболшысы. Жапония Ұлттық футбол құрамасы мен Германияның "Вердер" клубының шабуылшысы. Карьерасы Карьерасында Жапонияның "Кашима Антлерс", Германияның "Мюнхен 1860", "Кельн" клубтарында ойнап, 2018 жылғы әлем біріншілігінің алдында Бременнің "Вердер" клубына ауысты. Ұлттық құрамада 2013 жылдан бері ойнап келеді. 2018 жылғы әлем чемпионатының бірінші турында Колумбияның қапасына гол соғып, құрама бұл матчта 2:1 есебімен ұтты. Жетістіктері «Касима Антлерс» * Жапония чемпионы (1): 2009 * Император кубогы (1): 2010 * Джей-лига кубогы (2): 2011, 2012 * Жапония суперкубогы (2): 2009, 2010 * Суруг банкінің кубогы (2): 2012, 2013 ; Жапония құрамасы * Шығыс Азия кубогы (1): 2013 Дереккөздер Сілтемелер * [http://www.espnfc.com/player/133286/yuya-osako Профилі] * [http://www.japannationalfootballteam.com/en/players/osako_yuya.html Статистикасы]
Тиагу Ционек

Тиаго Рангел Ционек (; 21 сәуір 1986, Куритиба, Бразилия) — Польша Ұлттық футбол құрамасында ойнайтын бразилиялық футболшы. Италияның СПАЛ клубының қорғаушысы. Карьерасы Бразилияның Куритиба қаласында дүниеге келген. Карьерасын 2005 жылы Бразилияның "Куяба" клубында бастады. Бір жылдай Португалиялық клубтардың бірінде ойнап, 2007 жылы отанына қайта оралып, КРБ клубы сапында доп тепті. 2008 жылы Польшаның "Ягеллония" клубына ауысты да, төрт жылдай өнер көрсетті. Одан кейін тек Италия клубтарында ойнап келеді. Польша ұлттық құрамасынан шақырту алып,2014 жылы 13 мамыр күні Германиямен кездесуде құрамадағы дебют ойынын өткізді. Құрама сапында ЕУРО-2016, ӘЧ-2018 турнирлеріне қатысты. Ойнаған клубтары Жетістіктері Ягеллония * Польша кубогы — 2009/2010 Сілтемелер * [http://www.90minut.pl/kariera.php?id=10612 90minut.pl] * [https://www.sports.ru/tags/161007129/ Профилі]
Мбай Ньянг

Мбай Бабакар Ньянг (; 19 желтоқсан 1994, Мёлан-ан-Ивлен, Франция) — сенегалдық футболшы, Италияның "Торино" клубы мен Сенегал Ұлттық футбол құрамасының шабуылшысы. Халықаралық карьерасы Францияда дүниеге келген арғы тегі сенегалдық футболшы. Францияның бірнеше жастар құрамасында ойнады. 2011 жылы-ақ Сенегал жастар құрамасына шақырту алғанымен, Франция құрамасында карьерасын жалғастыра беруді дұрыс санады. Бірақ Францияның негізгі құрамасындағы бәсекелестіктің тым көптігінен 2017 жылы Сенегал құрамасын таңдады. 2017 жылы 7 қазан күні Кабо-Вердеге қарсы дебют кездесуін өткізді. Құрамамен бірге 2018 жылғы әлем чемпионатына қатысып, алғашқы турда Польшаның қақпасына екінші голды енгізді. Бұл кездесуде Сенегал 2:1 есебімен жеңіске жетті. Жетістіктері «Милан» * Италия кубогы (1): 2016 Дереккөздер Сілтемелер * [https://www.lequipe.fr/Football/FootballFicheJoueur37439.html Профилі]
Эдгар Давидс

Эдгар Стивен Давидс (; 13 наурыз 1973 жыл, Парамарибо) — нидерландылық футболшы, жартылай қорғаушы. Қара көзілдірік тағып ойнағанымен ерекшеленген ойыншы. Карьерасы Суринамда дүниеге келген, "Аякс" клубының селекционерлерінің көзіне түсіп, Нидерландыға келеді де, "Аякс" футбол мектебінде шыңдалады. Карьерасында "Аякс", "Ювентус", "Барселона" секілді атақты клубтарда ойнап, клубтық деңгейдегі мүмкін болған жүлделердің бәрін ұтып алды. 1994 жылы тұңғыш рет Ирландиямен ойында ұлттық құрама сапында алаңға шықты. 1998 жылғы әлем біріншілігінің 1/8 финалында Югославияның қақпасына 90-минутта гол соғып, құрама 1/4 финалға шығады. Фактілер * Балалық шағында шабуылшы болуды армандаған, бірақ бүкіл карьерасында жартылай қорғаныста ойнаған. * 2001-02 маусымда допинг қабылдады деп айыпталып, дисквалификацияға ұшырайды. * ФИФА көзілдірікпен ойнауға рұқсат еткен әлемдегі жалғыз футболшы. Жетістіктері «Аякс» * Нидерланд чемпионы (3): 1993/94, 1994/95, 1995/96 * Нидерланд кубогы (2): 1993, 2007 * Нидерланд суперкубогы (3): 1993, 1994, 1995 * УЕФА кубогы (1): 1992 * Чемпиондар Лигасы (1): 1995 * УЕФА Суперкубогы (1): 1995 * Обладатель Межконтинентального кубка (1): 1995 «Ювентус» * Италия чемпионы (3): 1997/98, 2001/02, 2002/03 * Италия суперкубогы (2): 2002, 2003 * Интертото кубогы (1): 1999 «Интер» * Италия кубогы (1): 2005 Нидерланд құрамасы * Әлем чемпионатының жартылай финалисі: 1998 * Еуропа чемпионатының қола жүлдегері: 2000, 2004 Жеке * Әлем чемпионатындағы символикалық құрам: 1998 * Еуропа чемпионатындағы символикалық құрам: 2000 * ФИФА 100 Дереккөздер Сілтемелер * [http://www.esdavids.com/ Ресми сайты] * [http://www.barnetfc.com/team/player-profile/index.aspx?playerid38403&tcmuri434965 Профилі]
Марк Овермарс

Марк Овермарс (; 29 наурыз 1973 жыл, Эмст, Эпе, Гелдерланд) — нидерланд футболшысы, жартылай қорғаныста ойнаған. Қазір "Аякс" клубының техникалық директоры. Карьерасы Клубтық карьерасында жүлделерінің көбін "Аякс" сапында ұтып алды. "Аякс" сапында 1992-97 жылдары өнер көрсетті. 1997 жылы "Арсеналға" ауысқан соң келесі маусымда жүлделік "дубль" жасап, Англия чемпиондығы мен кубогына қол жеткізді. 2000-04 жылдары "Барселонада" ойнап ештеңе ұта алмады. 2004 жылы 31 жасында-ақ карьерасын аяқтағанымен, 2008 жылы Нидерландының "Гоу Эхед" клубында бір маусымдай доп тепті де, қайтадан футболшылық ғұмырына нүкте қойды. Ұлттық құрама сапында екі рет Еуропа чемпионатының (2000, 2004), бір рет әлем чемпионатының (1998) жартылай финалына дейін жетті. Жетістіктері Командалық «Аякс» * Нидерланд чемпионы (3): 1993/94, 1994/95, 1995/96 * Нидерланд кубогы (1): 1992/93 * Нидерланд суперкубогы (2): 1993, 1994 * Чемпиондар Лигасы (1): 1994/95 * УЕФА Суперкубогы (1): 1995 * Құрлықаралық кубок (1): 1995 «Арсенал» * Англия чемпионы (1): 1997/98 * Англия кубогы (1): 1997/98 * Англия суперкубогы (1): 1998 * УЕФА Кубогының финалисі (1): 1999/2000 Нидерланд құрамасы * Әлем чемпионатында 4-орын: 1998 * Еуропа чемпионатының қола жүлдегері: 2000, 2004 Сілтемелер *[http://www.national-football-teams.com/player/4632.html Марк Овермарс. Профилі.]
Ахмед Фатхи

Ахмед Фатхи (; 10 қараша 1984 жыл, Исмаилия) — мысырлық футболшы, Мысырдың "Аль-Ахли" клубы мен Мысыр Ұлттық футбол құрамасының жартылай қорғаушысы. Халықаралық карьерасы Ұлттық құрамада 2002 жылдан бері ойнап келеді. 2006 жылы құрамамен бірге Африка чемпионы атанды да, 2008, 2010 жылдары да осы жетістігін қайталады. Фатхи осы үш турнирге де қатысты. 2009 жылғы Конфедерациялар кубогына қатысты. 2018 жылы әлем біріншілігіне барып, екінші турда Ресеймен ойында өз қақпасына гол соғып алды. Жетістіктері * Мысыр чемпионы (8): 2001/02, 2007/08, 2008/09, 2009/10, 2010/11, 2013/14, 2015/16, 2016/17 * Африка Чемпиондар Лигасы: 2008, 2012, 2013. * Африка суперкубогы 2008/09 * Африка чемпионы: 2006, 2008, 2010 Сілтемелер * [http://www.footballdatabase.eu/football.joueurs.ahmed.fathi.5252.en.html Профилі]
Рууд Гуллит

Руд Гуллит (, ; 1 қыркүйек 1962 жыл, Амстердам) — нидерланд футболшысы, жартылай қорғаныста ойнаған. 1988 жылғы Еуропа чемпионы. Тегі суринамдық, ата-анасы Суринамнан келген келімсектер. Карьерасы Карьерасында "Фейеноорд", "Милан", "Сампдория", "Челси" секілді клубтарда доп тепті. Ең табысты болған жылдары "Миланда" ойнап жүрген шағы. Өзінің отандастары Райкаард, ван Бастен секілді футболшылармен тізе қосып, 1989-90 жылдары қатарынан екі рет Чемпиондар кубогын ұтып алды. Бұл үштікті 1950 жылдары клубта ойнап, швед үштігі аталып кеткен Гре-Но-Лимен теңестірді. 1993 жылы жазда "Сампдорияға" ауысты да, бір жылдан соң қайтадан "Миланға" оралғанымен, 1994 жылдың соңында қайтадан "Сампдорияға" барды. Футболшылық карьерасының соңында "Челсиде" ойыншы-бапкер қызметін атқарды. Жетістіктері Ойыншы ретінде «Харлем» * Бірінші дивизион чемпионы: 1980/81 «Фейеноорд» * Нидерланд чемпионы: 1983/84 * Нидерланд кубогы 1984 «ПСВ» * Нидерланд чемпионы (2): 1985/86, 1986/87 «Милан» * Италия чемпионы (3): 1987/88, 1991/92, 1992/93 * Италия чемпионы (3): 1988, 1992, 1994 * Чемпиондар кубогы (2): 1989, 1990 * УЕФА кубогы (2): 1989, 1990 * Құрлықаралық кубок (2): 1989, 1990 «Сампдория» * Италия кубогы: 1994 «Челси» * Англия кубогы: 1997 Нидерланд құрамасы * Еуропа чемпионы: 1988 * Еуропаның қол жүлдегері: 1992 Бапкер ретінде «Челси» * Англия кубогы: 1997 Жеке жетістіктері * Нидерланд кубогының мергені: 1983/1984 (9 гол) * Нидерландының үздік футболшысы (2): 1984, 1986 * «Алтын бутсы» (Нидерланд): 1986 * "Алтын доп": 1987 * Нидерландыдағы жыл спортшысы: 1987 * Golden Foot иегері: 2011 * ФИФА 100 Дереккөздер Сілтемелер * * [http://www.rsssf.com/miscellaneous/gullit-intlg.html Матчтар тізімі] * [http://hollandomania.ru/history/legends/gullit/ Рууд Гуллит] * [http://www.sports.ru/football/68901200.html Праздник, который всегда с тобой] * [https://web.archive.org/web/20120504125414/http://football.ua/unicredit-top50/news/162990.html Типология голландца: Рууд Гуллит]
Марко ван Бастен

Марко ван Бастен (, ; толық аты — Марсел ван Бастен, ; 31 қазан 1964 жыл, Утрехт, Нидерланд) — нидерланд футболшысы. Нидерланд Ұлттық футбол құрамасының 80-90 жылдардағы ең үздік футболшыларының бірі. 1988 жылғы Еуропа чемпионы. Карьерасы Клубтық "Аякс" клубының түлегі. 1981-87 жылдары клуб сапында 133 ойын өткізді. 1987 жылы отандастары Руд Гуллит, Франк Райкаард үшеуі "Милан" футболшысы атанды. Алғашқы маусымда-ақ Италия чемпиондығына қол жеткізді, кейін қататынан екі жыл Чемпиондар кубогында топ жарды. 1993 жылы жарақатының кесірінен футболмен қоштасты. Ұлттық құрама 1988 жылғы Еуропа чемпионатының финалында КСРО қақпасына "ғасыр голын" соқты. Екінші таймда әуелеп келген допты тоқтатпай қақпаға бағыттады, қақпадан өте қиғаш тұрса да, қақпашы Ринат Дасаевтың үстінен асыра қашық бұрышты дәл көздеді. 1990 жылы әлем чемпионатына, 1992 жылы Еуропа чемпионатына қатысты. Бапкерлік 2003 жылы бапкерлікке ауысты. 2004-2008 жылдары Нидерланд Ұлттық құрамасын жаттықтырды. 2006 жылғы әлем чемпионатынның 1/8 финалында Нидерланд 0:1 есебімен Португалиядан ұтылып қалғанына қарамастан, келісім шарт тағы екі жылға созылды. 2008 жылғы Еуропа чемпионатында Нидерланд топтық кезеңнің барлық кездесуінде жеңіске жетті. Бірақ 1/8 финалда күтпеген жерде Ресейден 1:3 есебімен ұтылып қалды. Бұл Ван Вастеннің құрама бапкерлігі ретінде соңғы ойыны болды. Сол жылы "Аякс" бас жаттықтырушысы боп тағайындалды. Жетістіктері Командалық «Аякс» * Нидерланд чемпионы (3): 1981/82, 1982/83, 1984/85 * Нидерланд кубогы (3): 1983, 1986, 1987 * Кубок иелері кубогы: 1987 «Милан» * Италия чемпионы (4): 1987/88, 1991/92, 1992/93, 1993/94 * Италия суперкубогы (4): 1988, 1992, 1993, 1994 * Чемпиондар кубогы (2): 1989, 1990 * Құрлықаралық кубок (2): 1989, 1990 * УЕФА Суперкубогы (2): 1989, 1990 Нидерланд құрамасы * Еуропа чемпионы: 1988 * Еуропаның қола жүлдегері: 1992 Жеке * Нидерланд чемпионатының мергені (4): 1984, 1985, 1986, 1987 * Италия чемпионатының мергені (2): 1990, 1992 * Нидерландының жыл футболшысы: 1985 * «Алтын бутсы» иегері: 1986 * «Алтын доп» иегері (France Football) (3): 1988, 1989, 1992 * Еуропаның үздік футболшысы (Onze d’Or) (2): 1988, 1989 * ФИФА жыл футболшысы: 1992 * Чемпиондар кубогының мергені: 1989 * ФИФА 100 Дереккөздер Сілтемелер * [http://www.marcovanbasten.net Ван Бастенге арналған сайт] * [http://hollandomania.ru/history/legends/basten/ Биографиясы] * [https://web.archive.org/web/20120416144139/http://football.ua/unicredit-top50/news/162601.html Марко Ван Бастен]
Будевейн Зенден

Будевейн Зенден (, ; 15 тамыз 1976 жыл) — нидерланд футболшысы, жартылай қорғаныста ойнаған. 1998 жылғы әлем біріншілігіне, 2000 және 2004 жылғы Еуропа біріншіліктеріне қатысқан. Үш турнирде де құрама жартылай финалға жетіп жығылды. Нидерланд және Испания чемпионы. 2005 жылы "Ливерпуль" сапында УЕФА Суперкубогы иегері атанды. Жетістіктері Клубтық «ПСВ» * Нидерланд чемпионы (1): 1996/97 * Нидерланд кубогы (1): 1997 * Барлығы 2 жүлде «Барселона» * Испания чемпионы (1): 1998/99 * Барлығы 1 жүлде «Мидлсбро» * Футбол Лигасының кубогы (1): 2004 * Алан Хардекер жүлдесі (1): 2004 * Барлығы 2 жүлде «Ливерпуль» * Англия кубогы (1): 2006 * Англия суперкубогы (1): 2006 * УЕФА Суперкубогы (1): 2005 * Барлығы 3 жүлде Халықаралық Ұлттық құрама * Әлем біріншілігінде 4-орын: 1998 * Еуропаның қола жүлдегері (2): 2000, 2004 Сілтемелер * [http://www.bzenden.eu/home.html Футболшының сайты] * [http://www.liverbird.ru/player/188 Профилі] * [http://www.liverpoolfc.tv/team/past_players/players/zenden/index.htm Профилі] * [http://www.lfchistory.net/player_profile.asp?player_id=1129 Профилі мен статистикасы]
Джованни ван Бронкхорст

Джованни Кристиан ван Бронкхорст (, ; родился 5 ақпан 1975, Роттердам) — нидерландылық футболшы. Жартылай қорғаныс пен қорғаныс шебінде ойнаған. Қазір "Фейеноорд" футбол клубының бас бапкері. Карьерасы "Фейеноорд" футбол клубының түлегі. Туған клубында 1993-98 жылдары ойнап, кейін "Рейнджерс", "Арсенал", "Барселона" клубтарында доп тепті де, 2007 жылы қайтадан туған клубына оралды. 2010 жылғы әлем чемпионатынан соң карьерасын аяқтады. Ұлттық құрама сапында 1996-2010 жылдар аралығында ойнады. 2008 жылы құрама қақпашысы Эдвин ван дер Сар құрамадағы карьерасын аяқтаған соң капитандық міндетті атқару Бронкхорсттың еншісіне тиді. 2010 жылы әлем чемпионатының жартылай финалында Уругвайдың қақпасына алыстан гол соғып есеп ашты. Кейін осы голы чемпионаттағы үздік голдардың ондығына енді. Финалдық матчта да негізгі құрамда алаңға шығып, 105 минут ойнады. Бұл кездесуде Нидерланд құрамасы Испаниядан 0:1 есебімен ұтылып қалды. Бұл кездесу Бронкхосттың футболшылық карьерасындағы ең соңғы ресми матч еді. Жетістіктері Ойыншы ретінде «Фейеноорд» * Нидерланд кубогы: 1994/1995, 2007/2008 «Рейнджерс» * Шотландия чемпионы: 1998/1999, 1999/2000 * Шотландия кубогы: 1998/1999, 1999/2000 * Шотладия Лигасының кубогы: 1998/1999 «Арсенал» * Англия чемпионы: 2001/2002 * Англия кубогы: 2002, 2003 «Барселона» * Испания чемпионы: 2004/2005, 2005/2006 * Испания суперкубогы: 2005, 2006 * Чемпиондар Лигасы: 2005/2006 Нидерланд құрамасы * Әлем чемпионатында 4-орын: 1998 * Еуропаның қола жүлдегері: 2000, 2004 * Әлемнің күміс жүлдегері: 2010 Бапкер ретінде «Фейеноорд» * Нидерланд чемпионы: 2016/2017 * Нидерланд кубогы: 2015/16, 2017/18 * Нидерланд суперкубогы: 2017 Дереккөздер Сілтемелер * [http://www.vi.nl/Spelers/Speler.htm?dbid11208&typeofpage84137 Статистикасы] * [http://www.voetbalstats.nl/spelernedxi.php?persid=624 Статистикасы] * [https://web.archive.org/web/20081210084851/http://www.barcamania.com/materials/41.html «Barcamania.com» сайтындағы мақала]
Филлип Коку

Филлип Джон Уильям Коку (, ; 29 қазан, 1970, Эйндховен, Солтүстік Брабант) — нидерландылық футболшы, жартылай қорғаушы. Екі әлем чемпионаты (1998, 2006) мен екі Еуропа біріншілігіне (2000, 2004) қатысқан. Карьерасында АЗ Алкмаар, ПСВ, "Барселона", "Витесс", "Аль-Жазира" секілді клубтарда ойнаған. Қазір ПСВ командасының бас бапкері. Жетістіктері Ойыншы ретінде * Нидерланд кубогы (2): 1995/96, 2004/05 * Нидерланд суперкубогы (2): 1996, 1997 * Нидерланд чемпионы (4): 1996/97, 2004/05, 2005/06, 2006/07 * Испания чемпионы: 1998/99 * Парсы шығанағындағы чемпиондар кубогы: 2007 Бапкер ретінде * Нидерланд кубогы: 2011/12 * Нидерланд чемпионы (2): 2014/15, 2015/16 * Нидерланд суперкубогы (2): 2015, 2016 Сілтемелер * [http://www.wereldvanoranje.nl/profielen/profiel.php?id457 Профилі]
Пьер ван Хойдонк

Петрюс Фердинандюс Йоханнес Стевенсон ван Хойдонк , Пьер ван Хойдонк ретінде танымал, 29 қараша 1969, Стенберген, Нидерланд) — нидерландылық футболшы, шабуылшы. 1998 жылғы әлем біріншілігіне, 2000, 2004 жылдарғы Еуропа чемпионаттарына қатысқан. Жетістіктері Командалық ; «Селтик» * Шотландия кубогы (1): 1994/95 ; «Фейеноорд» * УЕФА кубогы (1): 2001/02 ; «Фенербахче» * Түркия чемпионы '(2): 2003/04, 2004/05 ; Нидерланды құрамасы * Еуропаның қола жүлдегері: 2000, 2004 Жеке * Шотландия чемпионатының үздік мергені: 1995/96 * УЕФА Кубогының үздік мергені: 2001/02 * Нидерланд чемпионатының үздік мергені: 2001/02 * Нидерландыдағы жыл футболшысы: 2002 Статистикасы Сілтемелер * [http://www.national-football-teams.com/v2/player.php?id=4747 Пьер ван Хойдонк] * [http://www.footballdatabase.eu/football.joueurs.pierre.van-hooijdonk.3619.fr.html Пьер ван Хойдонк] * [http://www.footballplayers.ru/players/van-Hooijdonk_Pierre.html Пьер ван Хойдонк]
Дирк Кёйт

Дирк Кёйт (, , ; 22 шілде 1980 жыл, Катвейк-ан-Зе, Нидерланд) — нидерландылық футболшы, шабуыл және қорғаныс шебінде ойнаған. Нидерланд Ұлттық футбол құрамасының экс-ойыншысы. Карьерасында "Утрехт" (Нидерланд), "Фейеноорд" (Нидерланд), "Ливерпуль" (Англия), "Фенербахче" (Түркия), "Квик Бойз" (Нидерланд) клубтарында өнер көрсеткен. 2006, 2010, 2014 жылғы әлем чемпионаттары мен 2008, 2012 жылғы Еуропа біріншіліктеріне қатысты. 2010 жылғы әлем чемпионатының күміс жүлдегері, 2014 жылғы әлем біріншілігінің қола жүлдегері. Жетістіктері Командалық «Утрехт» * Нидерланд кубогы: 2002/03 «Ливерпуль» * Англия чемпионатының күміс жүлдегері: 2008/09 * Лига кубогы: 2012 * Чемпиондар Лигасының финалисі: 2006/07 «Фенербахче» * Түркия чемпионы: 2013/14 * Түркияның күміс жүлдегері (2): 2012/13, 2014/15 * Түркия суперкубогы: 2012/13 * Түркия кубогы: 2014 «Фейеноорд» * Нидерланд чемпионы: 2016/17 * Нидерланд кубогы: 2015/16 Нидерланд құрамасы * Әлем чемпионатының күміс жүлдегері: 2010 * Әлем чемпионатының қола жүлдегері: 2014 Жеке * Нидерланд чемпионатының үздік мергені: 2004/05 * Нидерланд чемпионатының үздік мергені: 2005/06 Дереккөздер Сілтемелер * [https://web.archive.org/web/20100204044545/http://www.liverpoolfc.tv/team/first-team/player/18-dirk-kuyt Профилі] * [http://www.lfchistory.net/player_profile.asp?player_id=1162 Профилі] * [http://www.liverbird.ru/player/221 Профилі] * [http://voetbalstats.nl/spelernedxi.php?persid=1518 Статистикасы]
Вим Йонк

Вилхелмюс Мария (Вим) Йонк (; 12 қазан 1966 жыл, Волендам) — нидерланд футболшысы, Нидерланд Ұлттық футбол құрамасының экс-жартылай қорғаушысы. Карьерасы Клубтық "Волендам" клубының түлегі. 1986 жылы кәсіпқой карьерасын бастап, екі маусым ойнады. 1988 жылы "Аякске" ауысты. "Аякс" сапында да, бұдан кейінгі "Интернационале" сапында да УЕФА кубогына қол жеткізді. 1995 жылы ПСВ Эйндховен футболшысы атанды. Карьерасының соңғы жылдарында "Шеффильд Уэсндей" клубында ойнап, 2001 жылы футболмен қоштасты. Ұлттық құрамада Нидерланд құрамасы сапында 1992 жылы 27 мамыр күні Аустриямен ойында алаңға шықты. 75-минутта алаңға шықты, бұл кездесуде Нидерланд 3:2 есебімен жеңіске жетті. Екінші рет 30 мамыр күні Уэльспен ойында құрама сапындағы тұңғыш голын соқты. Бұл ойында "қызғалдақтар елі" 4:0 есебімен жеңіске жетті. 1992 жылғы Еуропа біріншілігінде Йонк қола жүлдегер атанды. Бұдан соң ӘЧ-1994, ӘЧ-1998 турнирлеріне қатысты. Құрамада барлығы 49 ойында алаңға шығып, 11 гол енгізді. Соның екеуін 1994 жылғы әлем біріншілігінде соқты, Топтық турнирде Сауд Арабиясы қақпасына (2:1) жеңіс голын енгізсе, 1/8 финалдағы Ирландиямен ойында есепті еселеді (2:0). Жетістіктері * Нидерланд чемпионы: 1989, 1996 * Нидерланд кубогы: 1992, 1995 * Нидерланд суперкубогы: 1996, 1997 * УЕФА кубогы: 1992, 1994 Сілтемелер * [http://www.beijen.net/frank/cvs/jonk-w.htm Профилі] * [http://www.voetbalstats.nl/spelernedxi.php?persid=235 Статистикасы]
Гастон Таумент

Гастон Таумент (; 1 қазан 1970 жыл, Гаага, Нидерланд) — нидерланд футболшысы, жартылай қорғаушы. Нидерланд Ұлттық футбол құрамасында ойнаған. 1994 жылғы әлем біріншілігіне қатысқан. Топтық турнирдің бірінші кездесуінде Сауд Арабиясының қақпасына жеңіс голын соқты (2:1). Жалпы Ұлттық құрамада 11 кездесу өткізіп, 2 голдың авторы атанған. Еуропа чемпионатына бір рет, 1996 жылы қатысты. Жетістіктері * Нидерланд чемпионы: 1992/1993 * Нидерландыдағы жыл таланты: 1991 Сілтемелер * [http://www.beijen.net/frank/cvs/taument-g.htm Профилі] * [http://www.wereldvanoranje.nl/profielen/profiel.php?id=1078 Профилі мен статистикасы]
Брайан Рой

Брайан Эдвард Стивен Рой (; 12 ақпан 1970 жыл, Амстердам, Нидерланд)&nbsp;— нидерландылық футболшы, жартылай қорғаушы. Нидерланд Ұлттық футол құрамасының экс-футболшысы. 1990, 1994 жылдары әлем чемпионаттарына, 1992 жылы Еуропа чемпионатына қатысқан. Қазір "Аякс" клубының ізбасарлар командасында бапкерлік етеді. 1994 жылғы әлем біріншілігінің топтық турнирінде Марокконың қақпасына жеңіс голын соқты. Бұл оның әлем біріншілігіндегі жалғыз голы еді. Жалпы құрама сапында 32 рет алаңға шығып, 9 гол соққан. Жетістіктері Командалық «Аякс» * Нидерланд чемпионы — 1989/90 * УЕФА кубогы — 1992 Жеке * Нидерландыдағы жылдың талантты футболшысы — 1987 Дереккөздер Сілтемелер * [http://www.transfermarkt.co.uk/en/bryan-roy/leistungsdaten-verein/spieler_351.html Bryan Roy]
Арон Винтер

(; 1 наурыз 1967 жыл, Парамарибо)&nbsp;— нидерланд футболшысы, Нидерланд Ұлттық футбол құрамасының тегі суринамдық жартылай қорғаушысы. 1988 жылы Еуропа чемпионы, 1992, 2000 жылдары Еуропаның қола жүлдегері атанды. Бүгінде бапкер. Жетістіктері Клубтық * Нидерланд чемпионы: 1990 * Нидерланд кубогы: 1986, 1987, 2001 * Кубок иелері кубогы: 1987 * УЕФА кубогы: 1992, 1998 Ұлттық құрама * Еуропа чемпионы: 1988 * Еуропа чемпионатының жартылай финалисі: 1992, 2000 * Әлем чемпионатының жартылай финалисі: 1998
Рональд Куман

Рональд Куман (, ; 1963 жылы 21 наурызда туған, Зандам, Нидерланд) — нидерландтық футболшы және футбол тренері. Нидерланд Ұлттық футбол құрамасының экс-футболшысы. 1988 жылғы Еуропа чемпионы. Әлемдегі көрсеткіші жоғары қорғаушы. Айып доптарын керемет орындай алатын шеберлігімен ерекшеленген футболшы. Карьерасы Кәсіпқой футболшы Мартин Куманның ұлы. Інісі Эрвин Куман да кәсіпқой футболшы. Клубтық карьерасын 1983 жылы "Гронинген" сапында бастады. 1983 жылы "Аяксқа" ауысып, 1985 жылы Нидерланд чемпионы атанды. Кейін ПСВ клубында үш жылдай доп тепті (1986-89). Осы аралықта Чемпиондар кубогын (1987 жылы) ұтып алды. 1989 жылы "Барселонаға" ауысқан соң да біраз жүлдеге қол жеткізді: 1992 жылы Чемпиондар кубогын тағы да жеңіп алды, төрт рет Испания чемпионы атанды. 1997 жылы "Фейеноорд" сапында ойнап жүріп футболшылық карьерасын аяқтады. Ұлттық құрамада 1983-94 жылдары ойнап, 1988 жылы Еуропа чемпионы атанды. Одан бөлек 1992 жылы Еуропа чемпионатының қола жүлдесіне қол жеткізді. 1990, 1994 жылдары әлем чемпионатына қатысты. 2018 жылы 6 ақпан күні Нидерланд құрамасының бас бапкері боп тағайындалды. Жетістіктері Ойыншы ретінде Командалық «Аякс» * Нидерланд чемпионы (1): 1984/85 * Нидерланд кубогы (1): 1985/86 ПСВ * Нидерланд чемпионы (3): 1986/87, 1987/88, 1988/89 * Нидерланд кубогы (2): 1987/88, 1988/89 * Чемпиондар кубогы (1): 1987/88 «Барселона» * Испания чемпионы (4): 1990/91, 1991/92, 1992/93, 1993/94 * Испания кубогы (1): 1989/90 * Испания суперкубогы (3): 1991, 1992, 1994 * Чемпиондар кубогы (1): 1991/92 * УЕФА суперкубогы (1): 1992 Ұлттық құрамада * Еуропа чемпионы: 1988 Жеке жетістігі * Нидерландының үздік футболшысы: 1987, 1988 Бапкер ретінде «Аякс» * Нидерланд чемпионы (2): 2001/02, 2003/04 * Нидерланд кубогы (1): 2001/02 * Нидерланд суперкубогы (1): 2002 «Бенфика» * Португалия суперкубогы (1): 2005 ПСВ * Нидерланд чемпионы (1): 2006/07 «Валенсия» * Испания кубогы (1): 2007/08 Барселона * Испания кубогы (1): 2020/21 Дереккөздер Сілтемелер * [http://www.peoples.ru/sport/football/koeman/index.html Рональд Куман]
Вим Кифт

Виллем Корнелис Николас (Вим) Кифт (; 12 қараша, 1962, Амстердам) — нидерландылық футболшы, шабуылшы. Нидерланд құрамасының экс-футболшысы. 1988 жылғы Еуропа чемпионы. Карьерасында "Аякс" (Нидерланд), "Пиза" (Италия), ПСВ (Нидерланд), "Бордо" (Франция) клубтарында ойнаған. 1990 жылы әлем чемпионатына қатысып, бір гол соққан (топтық турнирде Мысырдың қақпасына). "Аякс" сапында алты дүркін Нидерланд чемпионы атанған. 1988 жылы Еуропа Чемпиондары кубогын ұтып алды. Төрт дүркін Нидерланд кубогы иегері болды, 1982 жылы "Алтын бутсы" иегері атанды. Статистикасы Жетістіктері Командалық * Нидерлан чемпионы: 1980, 1982, 1983, 1988, 1989, 1992 * Нидерланд кубогы: 1983, 1988, 1989, 1990 * Чемпиондар кубогы: 1988 * Еуропа чемпионы: 1988 Жеке * Нидерланд чемпионатының ұздік мергені: 1982, 1988 * «Алтын бутсы» иегері: 1982 Дереккөздер Сілтемелер *[https://www.national-football-teams.com/player/14125.html Профилі]
Дик Наннинга

Дирк (Дик) Якобюс Виллем Наннинга (; 17 қаңтар 1949, Гронинген, Нидерланд — 21 шілде 2015, Маасейк, Бельгия) — нидерланд футболшысы, жетпісінші жылдардың екінші жартысы мен сексенінші жылдардың басында әлемнің ең таңдаулы футболшыларының бірі болған. Әлемнің күміс жүлдегері (1978). Халықаралық карьерасы Ұлттық құрама сапында 1978 жылы 5 сәуірде Туниске қарсы ойында тұңғыш рет алаңға шықты. Бұл кездесуде Наннинга екі доп соқты да, құрама 4:0 есебімен ұтты. Сол жылы әлем чемпионатына қатысты. Чемпионатта 4 кездесуде алаңға шықты. Екінші раундтағы ГФР футболшыларымен кездесуде алаңнан қуылды. Бірақ финалға дейін жазасын өтеп, негізгі құрамда алаңға шықты. Финалда Аргентинаның қақпасына гол соғып есепті теңістірді.. Бірақ мұнан соң нидерландылықтар екі гол жіберіп алып, 1:3 есебімен ұтылып қалды. Арада екі жыл өткен соң Еуропа чемпионатына қатысты. Үш кездесуде бір таймнан ғана ойнап, гол соға алмады, тек Грекиямен матчта пенальти жасап берді, оны Кист енгізді. 1981 жылы 32 жасында ұлттық құрамадағы карьерасын аяқтады. Жетістіктері * Әлемнің күміс жүлдегері: 1978 * Нидерланд кубогының финалисі: 1975/76 * Гонконг чемпионы: 1982/83 * Нидерланд бірінші дивизионының жеңімпазы: 1983/84 Дереккөздер Сілтемелер *[http://www.fifa.com/fifa-tournaments/players-coaches/people=54939/index.html Футболшының профилі]
Ари Хан

Адрианус (Ари) Хан (; 16 қараша 1948 жыл, Финстерводле) — нидерландылық футболшы, жартылай қорғаушы. Кейін бапкерлікпен айналысты. Карьерасы 1974 және 1978 жылдары әлем чемпионатына қатысқан. "Аякс" сапында жүріп үш дүркін Еуропа Чемпиондар кубогының жеңімпазы атанды. 1975 жылы "Андерлехтіге" ауысып, алты жылдай ойнады. 1981 жылы "Андерлехт" сапында Бельгия чемпионы атанған соң, Бельгияның тағы бір клубы - "Стандардта" доп теуіп, 1983 жылы Нидерландыға оралды да, ПСВ сапына қосылды. 1984 жылы Гонконгтың "Сейко" клубында азырақ ойнап, футбол ойнауды доғары. Ұлттық құрамада 35 матч өткізіп, алты гол соқты. 1978 жылғы әлем біріншілігінің екінші раундында Италияның қақпасына жеңіс голын соғады, бұл гол кейін алыс қашықтықтан соғылған голдардың ең үздігі саналды. Осы голдан соң құрама финалға жолдама алды, бірақ Аргентинадан 1:3 есебімен ұтылып қалды. Жетістіктері Командалық ; Ұлттық құрама * Әлем чемпионатының күміс жүлдегері (2): 1974, 1978 ; «Аякс» (Амстердам) * Нидерланд чемпионы (3): 1969/70, 1971/72, 1972/73 * Нидерланд кубогы (3): 1969/70, 1970/71, 1971/72 * Чемпиондар кубогы (3): 1970/71, 1971/72, 1972/73 * Еуропа Суперкубогы (2): 1972, 1973 * Құрлықаралық кубок: 1972 ; «Андерлехт» * Бельгия чемпионы: 1980/81 * Бельгия кубогы: 1975/76 * Кубок иелері кубогы (2): 1975/76, 1977/1978 * Еуропа суперкубогы (2): 1976, 1978 ; «Стандард» (Льеж) * Бельгия чемпионы (2): 1981/82, 1982/83 ; ПСВ * Нидерланд чемпионатының күміс жүлдегері: 1983/84 Бапкер ретінде ; «Андерлехт» * Бельгия чемпионы (2): 1985/86, 1986/87 ; «Стандард» (Льеж) * Бельгия кубогы: 1992/93 Жеке * Алтын доп номинанты: 1978 Сілтемелер * [http://www.worldfootball.net/spieler_profil/arie-haan/ Профилі] * [http://www.voetbalstats.nl/spelernedxi.php?persid=178 Ұлттық құрамадағы статистикасы] * [http://www.vi.nl/Spelers/Speler.htm?dbid13516&typeofpage84137 Статистикасы] * [http://www.beijen.net/frank/cvs/haan-a.htm Профилі мен статистикасы]
Эрни Брандтс

Эрни Брандтс (, 3 ақпан 1956 жыл, Монтферланд, Нидерланд) — Нидерланд футболшысы, Нидерланд Ұлттық футбол құрамасында ойнаған. Позициясы - қорғаушы. 1978 жылғы әлем чемпионатының күміс жүлдегері. Ұлттық құрама сапында 1977 жылы дебют ойынын өткізді. 1978 жылғы әлем чемпионатының екінші кезеңіндегі Италиямен ойында екі гол соғады. Бірі автогол, бірі қарсыластар қақпасына. Әлем чемпионаттарының тарихында бір кездесуде қарсыластар қақпасы мен өз қақпасына гол соққан жалғыз футболшы. Бұл турнирде Нидерланд құрамасы финалға дейін жетті. 1980 жылғы Еуропа чемпионатына қатысты. Жетістіктері * УЕФА Кубогы (1): «ПСВ»: 1977/78 * Нидерланд чемпионы (2): «ПСВ»: 1977/78, 1985/86 *Әлем чемпионатының күміс жүлдегері: 1978 Сілтемелер * [http://www.footballdatabase.eu/football.joueurs.ernie.brandts.16059.en.html Статистикасы]
Рене ван де Керкхоф

Рейнир (Рене) Ламбертус ван де Керкхоф (; 16 қыркүйек 1951 жыл, Хелмонд, Нидерланд) — нидерланд футболшысы, жартылай қорғаушы. 1970-80 жылдары құраманың мықты футболшыларының бірі болған. Әлем чемпионатының екі дүркін күміс жүлдегері. Нидерландылық тағы бір футболшы — Вили ван де Керкхофтың сыңары. 2004 жылы Вили екеуін әйгілі Пеле әлемдегі танымал 125 футболшының тізіміне қосты. Жетістіктері Командалық ; Ұлттық құрама * Әлем чемпионатының күміс жүлдегері (2): 1974, 1978 * Еурораның қола жүлдегері: 1976 ; «Твенте» * Нидерландының күміс жүлдегері (2): 1972, 1973 ; ПСВ * Нидерланд чемпионы (3): 1975, 1976, 1978 * Нидерландының күміс жүлдегері (2): 1977, 1982 * Нидерландының қола жүлдегері (3): 1979, 1980, 1983 * Нидерланд кубогы (2): 1974, 1976 * УЕФА кубогы: 1977/78 Жеке * "Алтын доп" номинанты (2): 1978, 1979 * ФИФА 100 Сілтемелер * [http://www.worldfootball.net/spieler_profil/rene-van-de-kerkhof/ Профилі] * [http://voetbalstats.nl/spelernedxi.php?persid=241 Ұлттық құрамадағы статистикасы] * [http://www.vi.nl/Spelers/Speler.htm?dbid13583&typeofpage84137 Статистикасы]
Мойылды

Елді мекендер: * Мойылды – Батыс Қазақстан облысы Ақжайық ауданындағы ауыл. * Мойылды – Павлодар облысы Павлодар қалалық әкімдігіне қарасты ауыл. * Мойылды – Шығыс Қазақстан облысы Катонқарағай ауданындағы ауыл. * Мойылды – Шығыс Қазақстан облысы Марқакөл ауданындағы таратылған ауыл. * Мойылды – Шығыс Қазақстан облысы Самар ауданындағы ауыл. Өзендер: * Мойылды – Есіл өзенінің оң жақ саласы. * Мойылды – Шалқартеңіз алабындағы өзен.
Вилли ван де Керкхоф

Вилхельмюс (Вилли) Антониюс ван де Керкхоф (; 16 қыркүйек 1951 жыл, Хелмонд, Нидерланд) — Нидерланд футболшысы, Нидерланд Ұлттық футбол құрамасының 70-80 жылдардағы белсенді ойыншыларының бірі. Жартылай қорғаныста ойнаған. 1974, 1978 жылдары әлемнің күміс жүлдегері атанды. Нидерландылық тағы бір футболшы Рене ван де Керкхофтың сыңары. 2004 жылы Пеле әлемнің танымал 125 футболшысының қатарына қосты. Жетістіктері Командалық ; Ұлттық құрама * Әлем чемпионатының күміс жүлдегері (2): 1974, 1978 * Еуропаның қола жүлдегері: 1976 ; «Твенте» * Нидерланд чемпионатының қола жүлдегері (2): 1972, 1973 ; ПСВ * Нидерланд чемпионы (6): 1975, 1976, 1978, 1986, 1987, 1988 * Нидерланд чемпионатының күміс жүлдегері (4): 1977, 1982, 1984, 1985 * Нидерланд чемпионатының қола жүлдегері (3): 1979, 1980, 1983 * Нидерланд кубогы (3): 1974, 1976, 1988 * Чемпиондар кубогы: 1987/88 * УЕФА кубогы: 1977/78 Жеке * "Алтын доп" номинанты: 1978 * ФИФА 100 Сілтемелер * [http://www.worldfootball.net/spieler_profil/willy-van-de-kerkhof/ Профилі] * [http://voetbalstats.nl/spelernedxi.php?persid=242 Ұлттық құрамадағы статистикасы] * [http://www.vi.nl/Spelers/Speler.htm?dbid13584&typeofpage84137 Статистикасы]
Джонни Реп

Джон Николас Реп (; 25 қараша 1951 жыл, Зандам, Нидерланд), Джонни Реп деген атпен танымал — нидерланд футболшысы. Шабуылдаушы жартылай қорғаныста ойнаған. 1974, 78 жылдары әлем чемпионатының күміс жүлдегері атанды. Екі чемпионатта жеті гол енгізді. Бұл - нгидерландылық шабуылшылар арасындағы ең жоғары көрсеткіш. 1976 жылы Еуропа чемпионатының қола жүлдегері атанды. Жетістіктері Командалық ; Ұлттық құрама * Әлем чемпионатының күміс жүлдегері (2): 1974, 1978 * Еуропа чемпионатының қола жүлдерегі: 1976 ; «Аякс» (Амстердам) * Нидерланд чемпионы (2): 1972, 1973 * Нидерланд кубогы: 1972 * Чемпиондар кубогы (2): 1971/72, 1972/73 * УЕФА Суперкубогы (2): 1972, 1973 * Құрлықаралық кубок: 1972 ; «Бастия» * УЕФА Кубогының финалисі: 1977/78 ; «Сент-Этьен» * Франция чемпионы: 1981 Жеке * Әлем чемпионаттарында гол соғыдан Нидерланд құрамасының рекордшысы: 7 гол Сілтемелер * [http://www.worldfootball.net/spieler_profil/johnny-rep/ Профилі] * [http://voetbalstats.nl/spelernedxi.php?persid=414 Статистикасы] * [http://www.vi.nl/Spelers/Speler.htm?dbid13758&typeofpage84137 Статистикасы]